Ротор чисти пътя до варненски села без достъп | Dnes.bg Новини
Ротор чисти пътя до варненски села без достъп
Павлова нареди общо 6 машини да работят, отиде на място
20 яну 2017 13:14, Веселина Йорданова
Регионалният министър в оставка Лиляна Павлова посети днес Община Долни Чифлик, която обяви частично бедствено положение.
Поради обилния снеговалеж през последните дни там две села – Голица и Булаир с население общо около 400 души, са откъснати и до тях няма достъп.
По разпореждане на министъра 6 машини – един ротор, два грейдера и снегорини, са пренасочени допълнително към двете села, за да помогнат в разчистването на пътищата към тях, съобщиха от МРРБ.
При посещението си Павлова беше придружена от областния управител на Варна Стоян Пасев и началника на Областно пътно управление Варна Румен Илиев.
Министърът направи и инспекция на санирани сгради със средства от националната програма.
Още по темата: МРРБЛиляна ПавловаДолни Чифлик
Джуранлисти хубави, роторен снегорин е машината, а не ротор. Щото ротор просто е движеща се част от електромотор!
Мизерстващ преди 1 година
Г-жо Павлова,как не съм знаел ,че сте в региона,за да Ви помол да минете с техниката вурху къщата на Васка от Старо оряхово,че семето им да се затрие. За да се отърват от вандалския си син му купиха гарсониера в нашият вход в гр. Варна.Елате да видите какво става: Музика д0енонощно.Приятели смехове и простотии -денонощно. То не беше оплаквания,то не беше полиция,файда нма-резил.